CELEX: 52013DP0238
Language: sl
Date: 2013-06-11 00:00:00
Title: Sklep Evropskega parlamenta z dne 11. junija 2013 o zahtevi za odvzem imunitete Alexandru Alvaru (2013/2106(IMM))

19.2.2016   
            
            
               SL
            
            
               Uradni list Evropske unije
            
            
               C 65/182
            
         P7_TA(2013)0238
   Zahteva za odvzem poslanske imunitete Alexandru Alvaru
   Sklep Evropskega parlamenta z dne 11. junija 2013 o zahtevi za odvzem imunitete Alexandru Alvaru (2013/2106(IMM))
   (2016/C 065/28)
   
      Evropski parlament,
   
               —
            
            
               ob upoštevanju zahteve za odvzem imunitete Alexandru Alvaru, ki jo je dne 8. maja 2013 posredovalo nemško zvezno ministrstvo za pravosodje v zvezi s postopkom pred glavnim državnim tožilcem v Kölnu (Nemčija) in ki je bila razglašena na plenarnem zasedanju 23. maja 2013,
            
         
               —
            
            
               po zagovoru Alexandra Alvara v skladu s členom 7(3) Poslovnika,
            
         
               —
            
            
               ob upoštevanju člena 9 Protokola št. 7 o privilegijih in imunitetah Evropske unije ter člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,
            
         
               —
            
            
               ob upoštevanju 46. člena ustave (Grundgesetz) Zvezne republike Nemčije,
            
         
               —
            
            
               ob upoštevanju člena 6(2) in člena 7 Poslovnika,
            
         
               —
            
            
               ob upoštevanju poročila Odbora za pravne zadeve (A7-0188/2013),
            
         
               A.
            
            
               ker je glavni državni tožilec iz Kölna v Nemčiji zahteval odvzem poslanske imunitete poslancu in podpredsedniku Evropskega parlamenta Alexandru Alvaru v povezavi z začetkom preiskave glede domnevnega kaznivega dejanja;
            
         
               B.
            
            
               ker se zahteva glavnega državnega tožilca nanaša na preiskavo hude prometne nesreče, v kateri je bil udeležen Alexander Alvaro;
            
         
               C.
            
            
               ker v skladu s členom 9 Protokola o privilegijih in imunitetah Evropske unije poslanci Evropskega parlamenta uživajo na ozemlju svoje države imunitete, priznane poslancem parlamenta te države;
            
         
               D.
            
            
               ker je v skladu s členom 46(2) nemške ustave poslanca dovoljeno klicati na odgovornost za kaznivo dejanje le z dovoljenjem Parlamenta, razen če je bil prijet med storitvijo kaznivega dejanja ali v teku naslednjega dne;
            
         
               E.
            
            
               ker mora zato Parlament Alexandru Alvaru odvzeti parlamentarno imuniteto, če naj se postopki zoper njega nadaljujejo;
            
         
               F.
            
            
               ker člen 9 Protokola o privilegijih in imunitetah Evropske unije in člen 46(2) nemške ustave ne izključujeta odvzema imunitete Alexandru Alvaru;
            
         
               G.
            
            
               ker je zato priporočljivo, da se v tem primeru poslanska imuniteta odvzame;
            
         
               1.
            
            
               se odloči odvzeti imuniteto Alexandru Alvaru;
            
         
               2.
            
            
               naroči svojemu predsedniku, naj ta sklep in poročilo pristojnega odbora nemudoma posreduje ustreznim organom Zvezne republike Nemčije in Alexandru Alvaru.